केमिकल वाला कलर बेचते मिले तो दुकानदार पर होगी कार्रवाई
होली के त्योहार को लेकर शनिवार को जिले के थानों में शांति समिति की बैठक हुई। टिमरनी थाने में हुई बैठक में एसडीएम जेपी सचान ने कहा होली पर जो भी दुकानदार केमिकल वाला रंग बेचते मिलेगा, उस पर कड़ी कार्रवाई की जाएगी। त्योहार पर लड़ाई- झगड़े के मामले में तत्काल कार्रवाई की जाएगी। शराब पीकर वाहन चलाने वालों पर भी कार्रवाई के निर्देश हैं। जिन स्थानों पर होलिका दहन होगा, वहां पुलिस कर्मचारी की ड्यूटी लगाई जाएगी। एसडीएम जेपी सचान ने कहा रात में शोरगुल न हो इसका विशेष ध्यान रखा जाए। वहीं लोग होली के चंदे को लेकर किसी को परेशान करें तो समिति पर कार्रवाई होगी। बिजली कंपनी को होलिका दहन के स्थान पर लाइट की व्यवस्था और नगर पंचायत को पानी की व्यवस्था करने के निर्देश दिए। साथ ही 13 और 17 मार्च को स्वास्थ्य केंद्र में सभी डाॅक्टरों को उपलब्ध रहने के सख्त निर्देश दिए गए हैं। इस दौरान नगर पंचायत अध्यक्ष गायत्री गोयल, एसडीओपी राजीव व्यास, तहसीलदार भानुप्रताप सिंह, सीएमओ एचआर खाड़े, टीआई मनोज सिंह सहित अन्य जनप्रतिनिधि और वरिष्ठ नागरिक मौजूद रहे।
टिमरनी। शांति समिति की बैठक में दिशा निर्देश देते एसडीएम और अन्य।
hin_Deva hin_Deva hin_Deva